آلمانیا اینسان حاق لاری انستیتو اینستیتوتو (DIMR) آلمانیانین سعودیه عربیستانی و بیرلشمیش عرب امیرلیک‌لرینه سلاح صادراتینا رئاکسیا گؤستردی.
انستیتونون رهبری بتا رودولف فدرال مطبوعات مرکزینده کئچیریلن مطبوعات کنفرانسیندا حاضیرلادیق‌لاری راپورو ایجتیماعیته آچیقلادی.
حکومتین اینسان حاق لارینی اساس توتان بیر خاریجی سیاست یوروتدوگونو سؤیله‌ین، لاکین سون دؤوردکی سلاح ساتیش‌لارینا وئریلن ایجازه‌لرین موباحیثه‌لی اولدوغونا دقت چکن رودولف: " سعودیه عربیستانی و بیرلشمیش عرب امیرلیک‌لرینه سلاح صادراتینا ایجازه وئریلرکن، بو اؤلکه‌لردکی اینسان حقوق‌لاری ایله باغلی وضعیتین و اولوسلار آراسی حقوقا رعایت ائدیلیب-ائدیلمه‌مه‌سی مسئله‌لری‌نین بیر رول اوینامادیغینی موشاهیده ائتدیک" دئدی.
آلمانیا‌داکی کوالیسیون موقاویله‌سینده قئید ائدیلن حؤکمه ضد اولا‌راق، یمنه قارشی عملیات‌لار کئچیرن سعودیه عربیستانی و بیرلشمیش عرب امیرلیک‌لرینه سلاح صادر ائدیلدیگینی قئید ائدن رودولف: "هر ایکی اؤلکه اینسان حاق‌لارینی سیستماتیک اولا‌راق پوزور، هر ایکی‌سی ده 2015-جی ایلدن بو گونه ده ک سلاح‌لی توققوشما‌لارا قاریشیر" دئیه دانیشدی.
بتا رودولف سعودیه عربیستانی و بیرلشمیش عرب امیرلیک لری-نین عملیات‌لاری نتیجه‌سینده سیویل لرین اؤلدوگونو خاطیرلاتدی، هم سعودیه عربیستانی، هم بیرلشمیش عرب امیرلیک لری-نین اولوسلار آراسی اینسانی حقوق چرچیوه‌سیندکی عهده لیک لرینی یئرینه یئتیرمه‌دیک‌لرینی وورغولادی.
قئید ائدک کی، سعودیه عربیستانی آلمانیانین ایلین اولیندن بو یانا ان چوخ سلاح ساتدیغی 2-جی اؤلکه‌دیر. آلمانیا ایلین 9 آیی عرضینده الجزایره 741،5 میلیون یورو، سعودیه عربیستانینا دا 417 میلیون یورو مبلغینده سلاح ساتیب.
